ಮ್ಯಾಕ್ರೋಮೀಡಿಯಾವು ಅಭಿವೃದ್ಧಿಪಡಿಸಿದ ಫ್ಲಾಶ್‌ ತಂತ್ರಜ್ಞಾನವನ್ನು (ಮ್ಯಾಕ್ರೋಮೀಡಿಯಾದ ಇತರ ಕಾರ್ಯಸೂಚಿಗಳ ಜೊತೆಯಲ್ಲಿ) ತಂತ್ರಾಂಶದ ದೈತ್ಯಕಂಪನಿಯಾದ ಅಡೋಬ್‌ 2005ರ ಏಪ್ರಿಲ್‌ನಲ್ಲಿ ತನ್ನ ಸ್ವಾಧೀನಕ್ಕೆ ತೆಗೆದುಕೊಂಡಿತು.

"ರೆನ್‌ & ಸ್ಟಿಂಪಿ" ಸೃಷ್ಟಿಕರ್ತನಾದ ಜಾನ್‌ ಕ್ರಿಕ್‌ಫಲೂಸಿ ಎಂಬಾತ ಮೊಟ್ಟಮೊದಲ ಬಾರಿಗೆ ಗಮನಸೆಳೆಯುವ ರೀತಿಯಲ್ಲಿ ಫ್ಲಾಶ್‌ ಅನಿಮೇಷನ್‌ ಸ್ವರೂಪವನ್ನು ಬಳಸಿದ. 1997ರ ಅಕ್ಟೋಬರ್‌ 15ರಂದು, ಅಂತರಜಾಲಕ್ಕೆಂದೇ ನಿರ್ದಿಷ್ಟವಾಗಿ ನಿರ್ಮಿಸಲ್ಪಟ್ಟ ದಿ ಗಾಡ್‌ಡ್ಯಾಮ್‌ ಜಾರ್ಜ್‌ ಲಿಕ್ಕರ್‌ ಪ್ರೋಗ್ರ್ಯಾಮ್‌ ಎಂಬ ಮೊದಲ ವ್ಯಂಗ್ಯಚಿತ್ರ ಮಾಲಿಕೆ‌ ಸರಣಿಯನ್ನು ಆತ ವಿಧಿವತ್ತಾಗಿ ಬಿಡುಗಡೆಮಾಡಿದ. ಜಾರ್ಜ್‌ ಲಿಕ್ಕರ್‌ (ಈ ಕಾಲ್ಪನಿಕ ಪಾತ್ರವು "ರೆನ್‌ & ಸ್ಟಿಂಪಿ" ಸರಣಿಯಲ್ಲಿನ ಅವನ ಕೆಲಸವನ್ನು ಕೊನೆಗಾಣಿಸಿತು ಎಂಬ ಗಾಳಿಸುದ್ದಿಯಿತ್ತು) ಮತ್ತು ಆತನ ಮಂಕು-ಬುದ್ಧಿಯ ಸೋದರಸಂಬಂಧಿಯಾದ ಜಿಮ್ಮಿ ಎಂಬ ಅದೃಷ್ಟಹೀನ ದಡ್ಡ ಹುಡುಗ‌ನ (ದಿ ಹ್ಯಾಪ್ಲೆಸ್‌ ಈಡಿಯಟ್‌ ಬಾಯ್) ಪಾತ್ರಗಳು ಈ ಸರಣಿಯಲ್ಲಿದ್ದವು. ನಂತರದಲ್ಲಿ, ಕ್ರಿಕ್‌ಫಲೂಸಿಯು ಫ್ಲಾಶ್‌ನೊಂದಿಗೆ ಇನ್ನೂ ಹೆಚ್ಚಿನ ಚಲಿತಚಿತ್ರಗಳ ಯೋಜನೆಗಳನ್ನು ನಿರ್ಮಿಸಿದ. Icebox‌.comಗೆ ಮೀಸಲಾದ ಹಲವಾರು ಆನ್‌ಲೈನ್‌ ಕಿರುಚಿತ್ರಗಳು, ದೂರದರ್ಶನ ಜಾಹೀರಾತುಗಳು, ಮತ್ತು ಒಂದು ಸಂಗೀತ ವಿಡಿಯೋ ಇವು ಅವುಗಳಲ್ಲಿ ಸೇರಿದ್ದವು. ಅದಾದ ಕೆಲವೇ ದಿನಗಳ ನಂತರ, ಮತ್ತಷ್ಟು ನಿರಂತರತೆಯೊಂದಿಗೆ ವೆಬ್‌ ವ್ಯಂಗ್ಯಚಿತ್ರ ಮಾಲಿಕೆಗಳು ಅಂತರಜಾಲದಲ್ಲಿ ಕಾಣಿಸಿಕೊಳ್ಳಲು ಪ್ರಾರಂಭಿಸಿದವು.

1999ರ ಫೆಬ್ರುವರಿ 26ರಂದು ಫ್ಲಾಶ್‌ ಅನಿಮೇಷನ್‌ಗೆ ಸಂಬಂಧಿಸಿದ ಒಂದು ಪ್ರಮುಖ ಮೈಲಿಗಲ್ಲಿನಲ್ಲಿ, ವರ್ಲ್‌ಗರ್ಲ್‌ ಎಂಬ ಜನಪ್ರಿಯ ವೆಬ್‌ ಸರಣಿಯು ಕ್ರಮಬದ್ಧವಾಗಿ ನಿಗದಿಪಡಿಸಲ್ಪಟ್ಟ ಮೊದಲ ಫ್ಲಾಶ್‌ ಚಲಿತ ವೆಬ್‌ ಸರಣಿ ಎನಿಸಿಕೊಂಡಿತು. ಆ ದಿನದಂದು ಷೋಟೈಮ್‌ ಎಂಬ ಒಂದು ಅತ್ಯುತ್ತಮ ಗುಣಮಟ್ಟದ ಕೇಬಲ್‌ ವಾಹಿನಿಯಲ್ಲಿ ಒಂದು ಅಭೂತಪೂರ್ವವಾದ ರೀತಿಯಲ್ಲಿ ಇದು ಪೂರ್ವಪ್ರದರ್ಶನ ಕಂಡಿತು ಮತ್ತು ಷೋಟೈಮ್‌ ವೆಬ್‌ಸೈಟ್‌ನಲ್ಲಿ ಏಕಕಾಲಿಕವಾಗಿ ಬಿಡುಗಡೆಯಾಯಿತು‌.<ref name="Animation World Network - 1/1/2000">‌ಅನಿಮೇಷನ್‌ ವರ್ಲ್ಡ್‌ ನೆಟ್‌ವರ್ಕ್ - 1/1/2000</ref> ಡೇವಿಡ್‌ B. ವಿಲಿಯಮ್ಸ್‌ ಸೃಷ್ಟಿಸಲ್ಪಟ್ಟು ಆತ ಸ್ತಾಪಿಸಿದ ವಿಷನರಿ ಮೀಡಿಯಾ ಎಂಬ ಸ್ಟುಡಿಯೋದಿಂದ ತಯಾರಿಸಲ್ಪಟ್ಟ ವರ್ಲ್‌ಗರ್ಲ್‌ ಸರಣಿಯು ಸರ್ವರೀತಿಯಲ್ಲೂ-ಶಕ್ತಿಯುತವಾಗಿರುವ "ಮಾಧ್ಯಮತಂತ್ರಜ್ಞ ಸಾಮ್ರಾಜ್ಯ"ವೊಂದರಿಂದ ಆಳಲ್ಪಡುತ್ತಿರುವ ಭವಿಷ್ಯಸ್ಥಿತಿಯಲ್ಲಿ ಸ್ವಾತಂತ್ರ್ಯಕ್ಕಾಗಿ ಹೋರಾಡುತ್ತಿರುವ ಓರ್ವ ಅಸಾಮಾನ್ಯ ನಾಯಕಿಯ ಸಾಹಸಕಥೆಗಳನ್ನು ಈ ಸರಣಿಯು ಅನುಸರಿಸುತ್ತದೆ. ಈ ಸರಣಿಯು ಮೂಲತಃ ಸೀಮಿತ ಅನಿಮೇಷನ್‌ ಮತ್ತು ಧ್ವನಿಯೊಂದಿಗಿನ ಒಂದು ವೆಬ್‌ ಕಾಮಿಕ್‌ ಆಗಿ 1997ರ ವಸಂತಋತುವಿನಲ್ಲಿ ವಿಧಿವತ್ತಾಗಿ ಬಿಡುಗಡೆಯಾಯಿತು. Lycos.com ಮತ್ತು ವೆಬ್‌TV ಸೇರಿದಂತೆ ಆನ್‌ಲೈನ್‌ ಸಿಂಡಿಕೇಟಿನ ಪಾಲುದಾರಿಕೆಯನ್ನು ಗಳಿಸಿದ ನಂತರ, 1998ರ ಜುಲೈನಲ್ಲಿ ಮೊಟ್ಟಮೊದಲಬಾರಿಗೆ ಸರಣಿಯು ಫ್ಲಾಶ್‌ ಅನಿಮೇಷನ್‌ನ್ನು ಅಳವಡಿಸಿಕೊಂಡಿತು. ಷೋಟೈಮ್‌ ಕೇಬಲ್‌ ವಾಹಿನಿಯಲ್ಲಿನ ತನ್ನ ಪ್ರಥಮ ಪ್ರವೇಶದ ನಂತರ, ಷೋಟೈಮ್‌ ವೆಬ್‌ಸೈಟ್‌ನಲ್ಲಿನ 50ಕ್ಕೂ ಹೆಚ್ಚಿನ ಫ್ಲಾಶ್‌ ವೆಬ್‌ ಸಂಚಿಕೆಗಳಲ್ಲಿ ಸದರಿ ಶೀರ್ಷಿಕೆಪಾತ್ರದ ನಾಯಕಿಯು ಕಾಣಿಸಿಕೊಂಡಳು.

ಸರಿಸುಮಾರು ಅದೇ ವೇಳೆಗೆ, ಪಾರಸ್ಪರಿಕ ಪ್ರಭಾವದ "ಫ್ರಾಗ್‌ ಇನ್‌ ಎ ಬ್ಲೆಂಡರ್‌" ಎಂಬ ಅನಿಮೇಷನ್‌ನ್ನು ಜೋ ಕಾರ್ಟೂನ್‌ ಬಿಡುಗಡೆಮಾಡಿತು. "ಸಾಂಕ್ರಾಮಿಕ ಸ್ವರೂಪದಲ್ಲಿ ಪ್ರಚಂಡ ಯಶಸ್ಸನ್ನು ಹಬ್ಬಿಸಿದ" ಅಂತರಜಾಲ ಮಾಧ್ಯಮದಲ್ಲಿನ ನಿಜವಾದ ಮೊಟ್ಟಮೊದಲ ಕೃತಿ ಎಂಬ ಕೀರ್ತಿಯನ್ನು ಪಡೆದ ಈ ಅನಿಮೇಷನ್‌ ಚಿತ್ರವು 1999ರಲ್ಲಿ ಬಿಡುಗಡೆಯಾದಂದಿನಿಂದಲೂ 90 ದಶಲಕ್ಷಕ್ಕೂ ಹೆಚ್ಚಿನ ವೀಕ್ಷಣೆಗಳನ್ನು ಗಳಿಸಿತು.

ನವೆಂಬರ್‌ 1999ರಲ್ಲಿ "ದಿ ವಾನ್‌ ಘೌಲ್ಸ್‌‌‌" ನ ಪ್ರತ್ಯಕ್ಷ ಪ್ರಸಾರವಾಯಿತು. ಮೂಲ ಗೀತೆಗಳನ್ನು ಒಳಗೊಂಡಿರುವ ವ್ಯಂಗ್ಯಚಿತ್ರ ಮಾಲಿಕೆ‌ಯ ಸಂಚಿಕೆಗಳೊಂದಿಗಿನ ಮೊದಲ ಸಂಗೀತ ಸಮೂಹವು ಇದರಲ್ಲಿ ಸೇರಿತ್ತು. ಇದು 1970ರ ದಶಕದ ಶನಿವಾರದ ಬೆಳಗಿನ ವ್ಯಂಗ್ಯಚಿತ್ರ ಮಾಲಿಕೆಗಳ ಧಾಟಿಯಲ್ಲಿತ್ತು. ಹಲವಾರು ಜನಪ್ರಿಯ ವೆಬ್‌ ಪ್ರವೇಶತಾಣಗಳು 1990ರ ದಶಕದ ಡಾಟ್‌-ಕಾಮ್‌ ಉತ್ಕರ್ಷದ ಅವಧಿಯಲ್ಲಿ ಫ್ಲಾಶ್‌ ಅನಿಮೇಷನ್‌ನ್ನು ಒಳಗೊಂಡಿದ್ದವು. ಐಸ್‌ಬಾಕ್ಸ್‌, ಮಾಂಡೋಮೀಡಿಯಾ, ಕ್ಯಾಂಪ್‌ಚೊವಾಸ್‌, ಮೀಡಿಯಾಟ್ರಿಪ್‌, ಬಾಗ್‌ಬೀಸ್ಟ್‌ ಮತ್ತು ಆಟಂಫಿಲ್ಮ್ಸ್‌ ಇಂಥ ಕೆಲವು ತಾಣಗಳಲ್ಲಿ ಸೇರಿದ್ದವು. ಮಾರ್ವೆಲ್‌ ಕಾಮಿಕ್ಸ್‌‌‌ನ ಸ್ಟಾನ್‌ ಲೀಯು ಒಂದು ಚಲಿತ ವ್ಯಂಗ್ಯಚಿತ್ರಗಳ ತಾಣವನ್ನು ಪ್ರಾರಂಭಿಸಿದ.

ವಯಸ್ಕರಿಗೆ-ಮಾತ್ರ ಮೀಸಲಾಗಿದ್ದ ಅನೇಕ ಫ್ಲಾಶ್‌ ವ್ಯಂಗ್ಯಚಿತ್ರ ಮಾಲಿಕೆ ತಾಣಗಳ ಹರಡಿಕೆಯನ್ನೂ ಅಂತರಜಾಲವು ಕಂಡಿತು. ಆ ಅವಧಿಗೆ ಸೇರಿದ ಕೆಲವೊಂದು ಪ್ರದರ್ಶನ ಕಾರ್ಯಕ್ರಮಗಳು ಸಾಂಪ್ರದಾಯಿಕ ಮಾಧ್ಯಮಗಳಿಗೆ ರೂಪಾಂತರವನ್ನು ಮಾಡಿದವು. ಕ್ವೀರ್‌ ಡಕ್‌, ಗ್ಯಾರಿ ದಿ ರ್ಯಾಟ್‌, ಹ್ಯಾಪಿ ಟ್ರೀ ಫ್ರೆಂಡ್ಸ್‌, ಮತ್ತು ರಾಜಕೀಯ-ದೃಷ್ಟಿಕೋನದ ಜಿಬ್‌ಜಾಬ್‌ ಕಿರುಚಿತ್ರಗಳು ಇದರಲ್ಲಿ ಸೇರಿದ್ದವು. ಪ್ರಾಸಂಗಿಕವಾಗಿ, ಸದರಿ ಪ್ರವೃತ್ತಿಯು ತಿರುವುಮುರುವಾಗಿದೆ: ABC ಮತ್ತು ಫಾಕ್ಸ್‌ಗಳೆರಡರಿಂದಲೂ ರದ್ದುಪಡಿಸಲ್ಪಟ್ಟ ನಂತರ, "ಆಟಂ ಫಿಲ್ಮ್ಸ್‌" ಸಂಸ್ಥೆಯು ಅಂತರಜಾಲಕ್ಕೆ ಮಾತ್ರ ಮೀಸಲಾದ "ದಿ ಕ್ರಿಟಿಕ್‌" ನ ಸಂಚಿಕೆಗಳನ್ನು 2000-2001ರಲ್ಲಿ ಸೃಷ್ಟಿಸಿತು. ಮತ್ತೊಂದು ನಿದರ್ಶನದಲ್ಲಿ, ವಿಶಾಲ ಪರದೆಗೆ ಹೆಚ್ಚೂಕಮ್ಮಿ ಫ್ಲಾಶ್‌ ರೂಪಾಂತರಗೊಂಡಿತು. 2001ರಲ್ಲಿ, ಮೊಟ್ಟಮೊದಲ ಫ್ಲಾಶ್‌-ಚಲಿತ ರೂಪಕ ಚಲನಚಿತ್ರ ಎನಿಸಿಕೊಳ್ಳಬೇಕಿದ್ದ ದುರ್ವಿಧಿಯ "ಲಿಲ್‌' ಪಿಂಪ್‌" ಚಿತ್ರದ ಕುರಿತಾದ ನಿರ್ಮಾಣಕಾರ್ಯವು ಆರಂಭಗೊಂಡಿತು. ಇದು ಒಂದು ಅಂತರಜಾಲದ ಸರಣಿಯಾಗಿಯೂ ಪ್ರಸಾರಗೊಳ್ಳಲು ಪ್ರಾರಂಭಗೊಂಡಿತು.

ಹಲವಾರು ಧ್ವನಿಮುದ್ರಿಕಾ ಕಂಪನಿಗಳು ಮಡೋನ್ನಾ, ದಿ ಬೀಸ್ಟೀ ಬಾಯ್ಸ್‌ ಮತ್ತು ಟೆನೇಷಿಯಸ್‌ D ಸೇರಿದಂತೆ ಆನ್‌ಲೈನ್‌ ಮೂಲಕ ತಮ್ಮ ಕಲಾವಿದರ ಕೃತಿಗಳಿಗೆ ಪ್ರಚಾರವನ್ನು ದೊರಕಿಸಿಕೊಂಡುವ ದೃಷ್ಟಿಯಿಂದ ಚಲಿತ ಸಂಗೀತದ ವಿಡಿಯೋಗಳನ್ನು ಬಿಡುಗಡೆ ಮಾಡುವುದರೊಂದಿಗೆ ಹೊಸತೊಂದು ಪ್ರಯೋಗದಲ್ಲಿ ತಮ್ಮನ್ನು ತೊಡಗಿಸಿಕೊಂಡವು. ಆದಾಗ್ಯೂ, ಫ್ಲಾಶ್‌ ಚಲಿತ ಸಂಗೀತದ ವಿಡಿಯೋಗಳ ವಿಸ್ತರಣೆಗೆ ಅನುವುಮಾಡಿಕೊಡುವ ರೀತಿಯಲ್ಲಿ ಯಾವುದೂ ಸಹ ಪ್ರಚಂಡ ಯಶಸ್ಸನ್ನು ದಾಖಲಿಸಲಿಲ್ಲ.

ಹಲವಾರು ಜನಪ್ರಿಯ ಆನ್‌ಲೈನ್‌ ಸರಣಿಗಳು ಪ್ರಸ್ತುತ ಫ್ಲಾಶ್‌ನಲ್ಲಿ ನಿರ್ಮಾಣಗೊಂಡಿವೆ. ಅಂಥ ಕೆಲವು ಉದಾಹರಣೆಗಳೆಂದರೆ: ESPN ಹಾಗೂ ಅನಿಮ್ಯಾಕ್ಸ್‌ ಎಂಟರ್‌ಟೈನ್‌ಮೆಂಟ್‌ ಸಂಸ್ಥೆಗಳಿಂದ ನಿರ್ಮಿಸಲ್ಪಟ್ಟ ಎಮಿ ಪ್ರಶಸ್ತಿ-ವಿಜೇತ "ಆಫ್‌-ಮೈಕ್ಸ್‌" ; ವಾರ್ನರ್‌ ಬ್ರದರ್ಸ್‌‌‌‌ನಿಂದ ನಿರ್ಮಿಸಲ್ಪಟ್ಟ "ಗೋಥಾಮ್‌ ಗರ್ಲ್ಸ್‌" ; "ಫ್ಯೂಚರ್‌ ಥಾಟ್‌ ಪ್ರೊಡಕ್ಷನ್ಸ್‌‌ನಿಂದ ನಿರ್ಮಿಸಲ್ಪಟ್ಟ ಕ್ರೈಮ್‌ ಟೈಮ್‌, ಮತ್ತು ಮೈಕ್‌ ಮತ್ತು ಮ್ಯಾಟ್‌ ಚಾಪ್‌ಮನ್‌‌‌ರಿಂದ ನಿರ್ಮಿಸಲ್ಪಟ್ಟ " ಹೋಮ್‌ಸ್ಟಾರ್‌ರನ್ನರ್‌"."

ಮ್ಯಾಕ್ರೋಮೀಡಿಯಾ ಫ್ಲಾಶ್ ಬಳಸಿಕೊಂಡು ಅನೇಕ ಚಲಿತ ದೂರದರ್ಶನ ಸರಣಿಗಳು ನಿರ್ಮಾಣಗೊಂಡಿವೆ. ಸದರಿ ತಂತ್ರಾಂಶವನ್ನು ಬಳಸುವುದರಿಂದಾಗಿ ಸ್ಪರ್ಧಾತ್ಮಕವಾದ ರೀತಿಯಲ್ಲಿ ಕಡಿಮೆಯಾಗುವ ನಿರ್ಮಾಣವೆಚ್ಚ ಹಾಗೂ ಒಂದು ವಿಶಿಷ್ಟವಾದ ಶೈಲಿಯನ್ನು ಸಾಧಿಸಲು ಇರುವ ಅವಕಾಶವು ಇಂಥ ನಿರ್ಮಾಣಗಳಿಗೆ ಪ್ರೇರಣೆಯಾಗಿವೆ. ಇಂಥ ಕೆಲವು ಉದಾಹರಣೆಗಳೆಂದರೆ: "ಮೆಟಲೋಕ್ಯಾಲಿಪ್ಸ್‌" , "ಬೀಯಿಂಗ್‌ ಇಯಾನ್‌" , "ಫಾಸ್ಟರ್‌'ಸ್‌ ಹೋಮ್‌ ಫಾರ್‌ ಇಮ್ಯಾಜಿನರಿ ಫ್ರೆಂಡ್ಸ್‌" , "ಕಪ್ಪಾ ಮೈಕಿ" , "ಹೈ ಹೈ ಪಫಿ ಅಮಿಯೂಮಿ" , "ಹ್ಯಾಪಿ ಟ್ರೀ ಫ್ರೆಂಡ್ಸ್‌" , "ಆಡ್‌ ಜಾಬ್‌ ಜ್ಯಾಕ್‌" , "ವೋವ್‌! " "& ವಾವ್‌!" "ವುಬ್‌ಝಿ!" , BBCಯ ಮೂರು ಪ್ರದರ್ಶನವಾದ "ಮಂಕಿ ಡಸ್ಟ್‌" , ಚಾನೆಲ್‌ ಫೋರ್‌‌ನ ಕಾರ್ಯಕ್ರಮವಾದ "ಮಾಡರ್ನ್‌ ಟಾಸ್‌" , "ಯಿನ್‌ ಯಾಂಗ್‌ ಯೋ" , "ಆಘ್‌! " "ಇಟ್ಸ್‌ ದಿ ಮಿಸ್ಟರ್‌ ಹೆಲ್‌ ಷೋ" , ಸಿನಿಮ್ಯಾಕ್ಸ್‌‌ನ "ಎಲಿ'ಸ್‌ ಡರ್ಟಿ ಜೋಕ್ಸ್‌" , ಷೋಟೈಮ್‌‌‌ನಿಂದ ಬಂದ "ಕ್ವೀರ್‌ ಡಕ್‌" , ಹಾಗೂ ಕಾಮಿಡಿ ಸೆಂಟ್ರಲ್‌‌ನಲ್ಲಿ ಬಂದ "ಷಾರ್ಟೀಸ್‌ ವಾಚಿಂಗ್‌ ಷಾರ್ಟೀಸ್‌" .

ಕಾರ್ಟೂನ್‌ ನೆಟ್‌ವರ್ಕ್‌‌‌ನ ಅಡಲ್ಟ್‌ ಸ್ವಿಮ್‌ ಕಾರ್ಯಸೂಚಿಯ ವಿಭಾಗದಲ್ಲಿ ಪ್ರಸಾರಗೊಂಡ "ಹೋಮ್‌ ಮೂವೀಸ್‌" ಮತ್ತು "ಹಾರ್ವೆ ಬರ್ಡ್‌ಮನ್‌, ಅಟಾರ್ನಿ ಅಟ್‌ ಲಾ" ನಂಥ ಇತರ ದೂರದರ್ಶನ ಸರಣಿಗಳು ಇತರ ಅನಿಮೇಷನ್‌ ತಂತ್ರಜ್ಞಾನದಿಂದ ಫ್ಲಾಶ್‌ಗೆ ಬದಲಾಯಿಸಿಕೊಂಡಿವೆ.

ಅನೇಕ ಅನಿಮೇಷನ್‌ ಚಲನಚಿತ್ರೋತ್ಸವಗಳು "ವೆಬ್‌ ವ್ಯಂಗ್ಯಚಿತ್ರ ಮಾಲಿಕೆಗಳು" ಅಥವಾ "ಅಂತರ್ಜಾಲ ವ್ಯಂಗ್ಯಚಿತ್ರ ಮಾಲಿಕೆಗಳ" ವಿಭಾಗಗಳಿಗೆ ಸಂಬಂಧಿಸಿದ ಸ್ಪರ್ಧೆಯಲ್ಲಿ ಪ್ರತ್ಯೇಕವಾದ ವರ್ಗಗಳನ್ನು ಸೇರಿಸುವ ಮೂಲಕ, ಫ್ಲಾಶ್‌ ಅನಿಮೇಷನ್‌ನ ಜನಪ್ರಿಯತೆಗೆ ಪ್ರತಿಸ್ಪಂದನೆಯನ್ನು ನೀಡಿವೆ.

ವೃತ್ತಿಪರ ಸ್ಟುಡಿಯೋಗಳಲ್ಲಿನ ಫ್ಲಾಶ್‌ ಅನಿಮೇಷನ್‌
ಇತರ ತಂತ್ರಾಂಶದಿಂದ ಫ್ಲಾಶ್‌ ಅನಿಮೇಷನ್‌ನ್ನು ಸೃಷ್ಟಿಸುವುದು
ಫ್ಲಾಶ್‌ ಅನಿಮೇಷನ್‌ ಹಂಚಿಕೆ
ಇತಿಹಾಸ